Subject: Mencius 5 (GB version)

From: [email-masked] (John H. Jenkins)
Date: Thu, 22 Apr 1993 21:38:09 GMT

Below is the full Chinese text of Book Five of the Mencius (孟子). 
Additional books will be made available when I finish typing them.  :-(

The sources for the text are:

孟子读本, 王天恨编U+8A3B, 台南:  文国书局, 1984.  

四书五经, 宋元人注, 北京:  中国书店, 1990.

"The Chinese Classics with a Translation, Critical and Exegetical Notes,
Prolegomena, and Copius Indexes," James Legge, trans., Taipei: 
Southern Materials Center Publishing, Inc., 1991.  (Chinese text with
English translation)

Big Five and GB versions of the text are being made available
separately.  

Neither the Big Five nor GB contain all the characters used in this
text.  Missing characters have been indicated using their Unicode/ISO
10646 code points.  "U+" followed by four hexadecimal digits indicates
a Unicode/10646 code (e.g., UU+9F08).  There is no good solution to the
problem of the small size of the Big Five/GB character sets; this
represents the solution I find personally most satisfactory.  (At least
people with a copy of _The Unicode Standard_, vol. 2, can look up the
missing characters, and conversion to Unicode-based systems--when they
become available--will be smooth.)

_The Unicode Standard_ is published by Addison-Wesley Publishing
Company.  It should be possible to buy or order it at most computer
bookstores.  The ISBN for volume 2 is 0-201-60845-6, the cost in the US
is $29.95.

I have tried to minimize this problem by using variant characters where
they were available and the character actually in the text was not. 
Only variants listed as such in the 康熙字典 were used.  

This text was originally entered using the Big Five, since GB is, IMHO,
too small a character set for classical texts (not to mention the
problems involved in any use of simplified characters for classical
texts).  I have made every effort to make sure that the Big Five->GB
conversions are correct, but there may be some errors remaining.  Note,
too, that since there are fewer characters in GB than the Big Five, the
GB version has significantly more missing characters.  

Please let me know of any errors in the text or Big Five->GB conversion.
 Anybody who wants to coordinate with me on entering the Confucian
classics (Big Five only, please) should also feel free to write.

John H. Jenkins
井作恒
[email-masked]    
22 April 1993
===============================================================
孟子

万章上

第一章

『１』万章问曰∶「舜往于田，号泣U+65FB天。何为其号也？」孟子曰∶「怨慕也。
」

『２』万章曰∶「父母爱之，喜而不忘；父母恶之，劳而不怨。然则舜怨乎？」曰∶
「长息问於公明高曰∶『舜往于田，则吾既得闻命矣。号泣于U+65FB天于父母，则吾
不知也。』公明高曰∶『是非尔所之也。』夫公明高以孝子之心为不若是恝；我竭力
耕田，共为子职而已矣；父母之不我爱，於我何哉！

『３』「帝使其子九男二女，百官牛羊食廪备，以事舜於畎亩之中；天下之士多就之
者，帝章胥天下而迁之焉；为不顺於父母，如穷人无所归。

『４』「天下之士悦之，人之所欲也。而不足以解忧；好色，人之所欲，妻帝之二女
，而不足以解忧；富，人之所欲，富有天下，而不足以解忧。贵，人之所欲，贵为天
子，而不足以解忧。人悦之、好色、富贵，无足以解忧者；惟顺於父母，可以解忧。

『５』「人少则慕父母，知好色则慕少艾，有妻子则慕妻子，仕则慕君，不得於君则
热中。大孝终身慕父母；五十而慕者，予於大舜见之矣。」

第二章

『１』万章问曰∶「诗云∶『娶妻如之何？必告父母。』信斯言也，宜莫如舜；舜之
不告而娶，何也？」孟子曰∶「告则不得娶，男女居室，人之大伦也。如告，则废人
之大伦，以怼父母；是以不告也。」

『２』万章曰∶「舜之不告而娶，则吾既得闻命矣。帝之妻舜而不告，何也？」曰∶
「帝亦知告焉则不得妻也。」

『３』万章曰∶「父母使舜完廪，捐阶，瞽瞍焚廪；使浚井，出，从而U+63DC之。象
曰∶『谟盖都君，咸我续；牛羊父母，食廪父母，干戈朕，琴朕，U+5F24朕；二嫂使
治朕栖。』象往入舜宫，舜在床琴，象曰∶『郁陶，思君尔！』忸怩；舜曰∶『惟兹
臣庶，汝其于予治。』不识舜不知象之将杀己与？」曰∶「奚而不知也！象忧亦忧，
象喜亦喜。」

『４』曰∶「然则舜UU+50DE喜者与？」曰∶「否。昔者有馈生鱼於郑子产，子产使
校人畜之池；校人烹之，反命曰∶『始舍之，圉圉焉；少则洋洋焉，攸然而逝。』子
产曰∶『得其所哉！得其所哉！』校人出，曰∶『孰谓子产智，予既烹而食之，曰∶
「得其所哉！得其所哉！」』故君子可欺以其方，难罔以非其道。彼以爱兄之道来，
故诚信而喜之；奚UU+50DE焉！」

第三章

『１』万章问曰∶「象日以杀舜为事，立为天子则放之，何也？」孟子曰∶「封之也
。或曰放焉。」

『２』万章曰∶「舜流共工于幽州，放U+9A69兜于崇山，杀三苗于三危，殛鲧於羽山
∶四罪而天下咸服，诛不仁也。象至不仁，风之有庳，有庳之人奚罪焉？仁人固如是
乎∶在他人则诛之。在弟则封之。」曰∶「仁人之於弟也，不藏怒焉，不宿怨焉，亲
爱之而已矣。亲之欲其贵也，爱之欲其富也；封之有庳，富贵之也，身为天子，弟为
匹夫∶可谓亲爱之乎？」

『３』「敢问『或曰放』者，何谓也？」曰∶「象不得有为於其国，天子使吏治其国
而纳其贡税焉。故谓之放。岂得暴彼民哉！虽然，欲常常而见之，故源源而来。『不
及贡，以政接于有庳；』此之谓也。」

第四章

『１』咸丘蒙问曰∶「语云∶『盛德之士，君不得而臣，父不得而子。舜南面而立，
尧帅诸侯北面而朝之，瞽瞍亦北面而朝之；舜见瞽瞍，其容有蹙。』孔子曰∶『於斯
时也，天下殆哉岌岌乎！』不识此语诚然乎哉？」孟子曰∶「否。此非君子之言，齐
东野人之语也。尧老而舜摄也。尧典曰∶『二十有八载，放U+52F3乃徂落；百姓如丧
考妣，三年，四海遏密八音。』孔子曰∶『天无二日，民无二王。』舜既为天子矣，
又帅天下诸侯以为尧三年哉，是二天子矣！」

『２』咸丘蒙曰∶「舜之不臣尧，则吾既得闻命矣。诗云∶『普天之下，莫非王土；
率土之滨，莫非王臣。』而舜既为天子矣，敢问瞽瞍之非臣如何？」曰∶「是诗也，
非是之谓也，劳於王事而不得养父母也。曰∶『此莫非王事，我独贤劳也。』故说诗
者，不以文害辞，不以辞害志；以意逆志，是为得之。如以辞而已矣，云汉之诗曰∶
『周余黎民，靡有孑遗。』信斯言也，是周无遗民也。

『３』「孝子之至，莫大乎尊亲；尊亲之至，莫大乎以天下养。为天子父，尊之至也
；以天下养，养之至也。诗曰∶『永言孝思，孝思维则。』此之谓也。

『４』「书曰∶『U+7947载见瞽瞍，夔夔齐栗，瞽瞍亦允若。』是为父不得而子也。
」

第五章

『１』万章曰∶「尧以天下与舜，有诸？」孟子曰∶「否。天子不能以天下与人。」

『２』「然则舜有天下也，孰与之？」曰∶「天与之。」

『３』「天与之者，谆谆然命之乎？」

『４』曰∶「否。天不言，以行与事示之而已矣。」

『５』曰∶「以行与事示之者，如之何？」曰∶「天子能荐人於天，不能使天与之天
下，诸侯能荐人於天子，不能使天子与之诸侯；大夫能荐人於诸侯，不能使诸侯与之
大夫。昔者尧荐舜於天而天受之，暴之於民而民受之。故曰∶『天不言，以行与事示
之而已矣。』」

『６』曰∶「敢问∶『荐之於天而天受之，暴之於民而民受之，』如何？」曰∶「使
之主祭而百神享之，是天受之，使之主事而事治，百姓安之，是民受之也。天与之，
人与之。故曰∶『天子不能以天下与人。』

『７』「舜相尧二十有八载，非人之所能为也，天也。尧崩，三年之丧毕，舜避尧之
子於南河之南。天子诸侯朝觐者，不之尧之子而之舜，讼狱者，不之尧之子而之舜；
讴歌者，不讴歌尧之子而讴歌舜。故曰∶『天也。』夫然後，之中国践天子位焉。而
居尧之宫，逼尧之子∶是篡也，非天与也。

『８』「泰誓曰∶『天视自我民视，天听自我民听。』此之谓也。」

第六章

『１』万章问曰∶「人有言∶至於禹而德衰，不传於贤而传於子∶有诸？」孟子曰∶
「否，不然也。天与贤，则与贤；天与子，则与子。昔者舜荐禹於天，十有七年；舜
崩，三年之丧毕，禹避舜之子於阳城；天下之民从之，若尧崩之後不从尧之子而从舜
也。禹荐益於天。七年；禹崩，三年之丧毕，益避禹之子於箕山之阴。朝觐讼狱者，
不之益而之启，曰∶『吾君之子也。』讴歌者，不讴歌益而讴歌启，曰∶『吾君之子
也。』

『２』「丹朱之不肖，舜之子亦不肖；舜之相尧，禹之相舜也，历年多，施泽於民久
。启贤，能敬承继禹之道；益之相禹也，历年少，施泽於民未久。舜、禹、益相去久
远，其子之贤不肖，皆天也，非人之所能为也，莫之为而为者，天也；莫之致而至者
，命也。

『３』「匹夫而有天下者，德必若舜、禹，而又有天子荐之者。故仲尼不有天下。

『４』「继世以有天下，天之所废，必若桀、纣者也。故益、伊尹、周公不有天下。

『５』「伊尹相汤以王於天下，汤崩，太丁未立，外内二年，仲壬四年；太甲颠覆汤
之典刑，伊尹放之於桐；三年，太甲悔过，自怨自艾，於桐处仁迁义三年，以听伊尹
之训己也，复归于亳。

『６』「周公之不有天下，犹益之於夏，伊尹之於殷也。

『７』「孔子曰∶『唐、虞禅，夏后、殷、周继∶其义一也。』」

第七章

『１』万章问曰∶「人有言，伊尹以割烹要汤∶有诸？」

『２』孟子曰∶「否，不然。伊尹耕於有莘之野，而乐尧、舜之道焉。非其义也，非
其道也，禄之以天下，弗顾也；U+7E6B马千驷，弗视也。非其义也，非其道也，一介
不以与人，一介不以取诸人。

『３』「汤使人以币聘之，嚣嚣然曰∶『我何以汤之聘币为哉！』我岂若处畎亩之中
，由是以乐尧、舜之道哉！』

『４』「汤三使往聘之，既而幡然改曰∶『与我处畎亩之中，由是以乐尧、舜之道，
吾岂若使是君为尧、舜之君哉！吾岂若使是民为尧、舜之民哉！吾岂若於吾身亲见之
哉！

『５』「『天之生此民也，使先知觉後知，使先觉觉後觉也。予、天民之先觉者也，
予将以斯道觉斯民也，非予觉之而谁也！』

『６』「思天下之民，匹夫匹妇有不被尧、舜之泽者，若己推而内之沟中；其自任以
天下之重如此！故就汤而说之，以伐夏救民。

『７』「吾未闻枉己而正人者也，况辱己以正天下者乎！圣人之行不同也；或远或近
，或去或不去；归洁其身而已矣。

『８』「吾闻其以尧、舜之道要汤，未闻以割烹也。

『９』「伊训曰∶『天诛造攻自牧宫，朕载自亳。』」

第八章

『１』万章问曰∶「或谓孔子於卫主痈疽，於齐主侍人瘠环∶有诸乎？」孟子曰∶「
否，不然也，好事者为之也。

『２』「於卫主颜雠由。弥子之妻，与子路之妻，兄弟也；弥子谓子路曰∶『孔子主
我，卫卿可得也。』子路以告，孔子曰∶『有命。』孔子进以礼，退以义，得之不得
曰『有命。』而主痈疽与侍人瘠环，是无义无命也。

『３』「孔子不悦於鲁、卫遭宋桓司马，将要而杀之，微服而过宋。是时孔子当U+9628
，主司城贞子，为陈侯周臣。

『４』「吾闻观近臣以其所为主，观远臣以其所主，若孔子主痈疽与侍人瘠环，何以
为孔子！」

第九章

『１』万章问曰∶「或曰∶『百里奚自鬻於秦养牲者，五羊之皮食牛，以要秦穆公∶
信乎？」孟子曰∶「否，不然，好事者为之也。

『２』「百里奚，虞人也。晋人以垂棘之璧，与屈产之承，假道於虞以伐虢；宫之奇
谏，百里奚不谏。

『３』「知虞公之不可谏而去之秦，年已七十矣，曾不知以食牛干秦穆公之为U+6C59
也∶可谓智乎？不可谏而不谏，可谓不智乎？知虞公之将亡而先去之，不可谓不智也
。时举於秦，知穆公之可与有行也而相之∶可谓不智乎？相秦而显其君於天下，可传
於後世∶不贤而能之乎？自鬻以成其君，乡党自好者不为，而谓贤者为之乎？」

万章下

第一章

『１』孟子曰∶「伯夷，目不视恶色，耳不听恶声；非其君不事，非其民不使；治则
进，乱则退；横政之所出，横民之所止，不忍居也；思与乡人处，如以朝衣朝冠坐於
涂炭也。当纣之时，居北海之滨，以待天下之清也。故闻伯夷之风者，顽夫廉，懦夫
有立志。

『２』「伊尹曰∶『何事非君，何使非民？』治亦进，乱亦进。曰∶『天之生斯民也
，使先知觉後知，使先觉觉後觉；予，天民之先觉者也，予将以此道觉此民也。』思
天下之民，匹夫匹妇有不与被尧、舜之泽者，若己推而内之沟中∶其自任以天下之重
也。

『３』「柳下惠不羞U+6C59君，不辞小官；进不隐贤必以其道，遗佚而不怨，U+9628
穷而不悯；与乡人处，由由然不忍去也。『尔为尔，我为我；虽袒裼裸裎於我侧，尔
焉能浼我哉！』故闻柳下惠之风者，鄙夫宽，薄夫敦。

『４』「孔子之去齐，接淅而行，去鲁，曰∶『迟迟吾行也，去父母国之道也。』可
以速而速，可以久而久，可以处而处，可以仕而仕；孔子也。」

『５』孟子曰∶「伯夷，圣之清者也；伊尹，圣之任者也；柳下惠，圣之和者也；孔
子，圣之时者也。

『６』「孔子之谓集大成，集大成也者，金声而玉振之也；金声也者，始条理也；玉
振之也者，终条理也；始条理者，智之事也；终条理者，圣之事也。

『７』「智，譬则巧也，圣，譬则力也。由射於百步之外也∶其至，尔力也；其中，
非尔力也。」

第二章

『１』北宫U+9321问曰∶「周室班爵禄也，如之何？」

『２』孟子曰∶「其详不可得闻也。诸侯恶其害己也，而皆去其籍。然而轲也，尝闻
其略也。

『３』「天子一位，公一位，侯一位，伯一位，子、男同一位∶凡五等也。君一位，
卿一位，大夫一位，上士一位，中士一位，下士一位∶凡六等。

『４』「天子之制，地方千里；公、侯，皆方百里；伯，七十里；子、男，五十里；
凡四等。不能五十里，不达於天子；附於诸侯曰附庸。

『５』「天子之卿受地视侯，大夫受地视伯，元士受地视子、男。

『６』「大国地方百里；君十卿禄，卿禄四大夫，大夫倍上士，上士倍中士，中士倍
下士，下士与庶人在官者同禄，禄足以代其耕也。

『７』「次国地方七十里，君十卿禄，卿禄三大夫，大夫倍上士，上士倍中士，中士
倍下士，下士与庶人在官者同禄，禄足以代其耕也。

『８』「小国地方五十里。君十卿禄，卿禄二大夫，大夫倍上士，上士倍中士，中士
倍下士，下士与庶人在官者同禄，禄足以代其耕也。

『９』「耕者之所获∶一夫百亩，百亩之粪，上农夫食九人，上次食八人，中食七人
，中次食六人，下食五人；庶人在官者，其禄以是为差。」

第三章

『１』万章问曰∶「敢问『友。』」孟子曰∶「不挟长，不挟贵，不挟兄弟而友；友
也者，友其德也，不可以有挟也。

『２』「孟献子，百承之家也，有友五人焉∶乐正裘、牧仲，其三人则予忘之矣。献
子之与此五人者友也，无献子之家者也；此五人者，亦有献子之家，则不与之友矣。

『３』「非惟百承之家为然也，虽小国之君亦有之。费惠公曰∶『吾於子思，则师之
矣，吾於颜般，则友之矣；王顺、长息，则事我者也。』

『４』「非惟小国之君为然也，虽大国之君亦有之。晋平公之於亥唐也，入元则入，
坐元则坐，食元则食；虽疏食菜羹，未尝不饱，盖不敢不饱也。然终於此而已矣；弗
与共天位也，弗与治天职也，弗与食天禄也∶士之尊贤者也，非王公之尊贤也。

『５』「舜尚见帝，帝馆甥于贰室，亦飨舜，迭为宾主。是天子而反匹夫也。

『６』「用下敬上，谓之贵贵，用上敬下，谓之尊贤；贵贵尊贤，其义一也。」

第四章

『１』万章问曰∶「敢问交际，何心也？」孟子曰∶「恭也。」

『２』曰∶「却之，却之，为不恭，何哉？」曰∶「尊者赐之，曰∶『其所取之者，
义乎？不义乎？』而後受之；以是为不恭，故弗却也。」

『３』曰∶「请无以辞却之，以心却之，曰∶『其取诸民之不义也。』而以他辞无受
，不可乎？」曰∶「其交也以道，其接也以礼，斯孔子受之矣。」

『４』万章曰∶「今有U+79A6人於国门之外者，其交也以道，其U+993D也以礼，斯可
受U+79A6与？」曰∶「不可。唐诰曰∶『杀越人于货，闵不畏死，凡民罔不U+8B48。
』是不待教而诛者也。殷受夏，周受殷，所不辞也，於今为烈，如之何其受之！」

『５』曰∶「今之诸侯取之於民也，犹U+79A6也；U+830D善其礼际矣，斯君子受之？
敢问何说也？」曰∶「子以为有王者作，将比今之诸侯而诛之乎？其教之不改而後诛
之乎？夫谓非其有而取之者，盗也。充类至义之尽也。孔子之仕於鲁也，鲁人猎较，
孔子亦猎较；猎较犹可，而况受其赐乎？」

『６』曰∶「然则孔子之仕也，非事道与？」曰∶「事道也。」「事道奚猎较也？」
曰∶「孔子先簿正祭器，不以四方之食供簿正。」曰∶「奚不去也？」曰∶「为之兆
也，兆足以行矣而不行，而後去；是以未尝有所终三年淹也。

『７』「孔子有见行可之仕，有际可之仕，有公养之仕；於季桓子，见行可之仕也；
於卫灵公，际可之仕也；於卫孝公，公养之仕也。」

第五章

『１』孟子曰∶「仕非为贫也，而有时乎为贫；娶妻非为养也，而有时乎为养。

『２』「为贫者，辞尊居卑，辞富居贫。

『３』「辞尊居卑，辞富居贫，恶乎宜乎？抱关击柝。

『４』「孔子尝为委吏矣，曰∶『会计当而已矣；』尝为承田矣，曰∶『牛羊茁壮长
而已矣。』

『５』「位卑而言高，罪也。立乎人之本朝而道不行，耻也。」

第六章

『１』万章曰∶「士之不U+8A17诸侯，何也？」孟子曰∶「不敢也。诸侯失国而後U+8A17
於诸侯，礼也；士之U+8A17於诸侯，非礼也。」

『２』万章曰∶「君U+993D之粟，则受之乎？」曰∶「受之。」「受之，何义也？」
曰∶「君之於氓也，固周之。」

『３』曰∶「周之则受，赐之则不受∶何也？」曰∶「不敢也。」曰∶「敢问其『不
敢』何也？」曰∶「抱关击柝者，皆有常职以食於上；无常职而赐於上者，以为不恭
也。」

『４』曰∶「君U+993D之，则受之；不识可常继乎？」曰∶「缪公之於子思也，亟问
亟U+993D鼎肉，子思不悦；於卒也，U+647D使者出诸大门之外，北面稽首再拜而不受
，曰∶『今而後，知君之犬马畜U+4F0B！』盖自是台无U+993D也。悦贤不能举，又不
能养也∶可谓悦贤乎？」

『５』曰∶「敢问国君欲养君子，如何斯可谓养矣？」曰∶「以君命将之，再拜稽首
而受；其後廪人继粟，庖人继肉，不以君命将之。子思以为鼎肉使己仆仆尔亟拜也，
非养君子之道也。

『６』「尧之於舜也，使其子九男事之，二女女焉，百官牛羊食廪备∶以养舜於畎亩
之中。後举而加诸上位。故曰∶『王公之尊贤者也。』」

第七章

『１』万章曰∶「敢问不见诸侯，何义也？」孟子曰∶「在国曰市井之臣，在野曰草
莽之臣，皆谓庶人，庶人不传质为臣，不敢见於诸侯，礼也。」

『２』万章曰∶「庶人，召之役则往役；君欲见之，召之则不往见之，何也？」曰∶
「往役，义也；往见，不义也。

『３』「且君之欲见之也，何为也哉？」曰∶「为其多闻也，为其贤也。」曰∶「为
其多闻也，则天子不召师，而况诸侯乎！为其贤也，则吾未闻欲见贤而召之也。

『４』「缪公亟见於子思曰∶『古千乘之国以友士，何如？』子思不悦曰∶『古之人
有言曰「事之」云乎？岂曰「友之」云乎？』子思之不悦也，岂不曰∶『以位，则子
君也，我臣也，何敢与君友也？以德，则子事我者也，奚可以与我友？』千乘之君，
求与之友而不可得也，而况可召与？

『５』「齐景公田，招虞人以旌，不至，将杀之。『志士不忘在沟壑，勇士不忘丧其
元；』孔子奚取焉？取∶非其招不往也。」

『６』曰∶「敢问招虞人何以？」曰∶「以皮冠。庶人以旃，士以U+65C2，大夫以旌
。

『７』「以大夫之招招虞人，虞人死不敢往；以士之招招庶人，庶人岂敢往哉！况乎
以不贤人之招招贤人乎！

『８』「欲见贤人而不以其道，犹欲其入而闭之门也。夫义、路也，礼、门也；惟君
子能由是路，出入是门也。诗云∶『周道如底，其直如矢；君之所履，小人所视。』
」

『９』万章曰∶「孔子，君命召，不俟驾而行。然则孔子非与？」曰∶「孔子当仕有
官职，而以其官召之也。」

第八章

『１』孟子谓万章曰∶「一乡之善士，斯友一乡之善士，一国之善士，斯友一国之善
士；天下之善士，斯友天下之善士。

『２』「以友天下之善士为未足，又尚论古之人。颂其诗；读其书，不知其人可乎！
是以论其世也∶是尚友也。」

第九章

『１』齐宣王问「卿。」孟子曰∶「王何『卿』之问也？」王曰∶「卿不同乎？」曰
∶「不同∶有贵戚之卿，有异姓之卿。」王曰∶「请问『贵戚之卿。』」曰∶「君有
大过则谏；反覆之而不听，则易位。」

『２』王勃然变乎色。

『３』曰∶「王勿异也。王问臣，臣不敢不以正对。」

『４』王色定，然後请问「异姓之卿。」曰∶「君有过则谏；反覆之而不听，则去。
」